
Díjnyertes irodalom – Irodalmi díjak és a világirodalmi kánon

Tudományág: irodalom
A 2026/2027-es tanévtől a Pázmány Szenior Egyetem irodalmi előadássorozata az irodalmi díjak és díjazottak világába kalauzolja a hallgatóságot. Az előadások középpontjában azok a nemzetközi és nemzeti irodalmi elismerések állnak, amelyek meghatározó szerepet játszanak a világirodalmi kánon formálásában. A Nobel-díj mellett olyan rangos nemzetközi irodalmi elismerések kerülnek fókuszba, mint a Booker-díj, a Goncourt-díj, a Femina-díj, a Pulitzer-díj, a Cervantes-díj és a Georg Büchner-díj, valamint a különböző nyelvterületek jelentős nemzeti irodalmi díjai. A sorozat arra keresi a választ, miként járulnak hozzá ezek a díjak az irodalmi értékek közvetítéséhez, az életművek nemzetközi recepciójához, valamint az irodalmi emlékezet és a kulturális kánon alakításához. Az előadások a különböző nyelvi és kulturális hagyományok felől közelítve mutatják be a díjazott szerzők életművét, legfontosabb műveit és azok esztétikai, kulturális, valamint világirodalmi jelentőségét. A program a magyar, angol, francia, német, spanyol, olasz és más nyelvterületek kiemelkedő alkotóit egyaránt megszólaltatja, lehetőséget teremtve arra, hogy a résztvevők összehasonlító perspektívából is megismerjék a kortárs és modern világirodalom meghatározó alakjait. A három féléven átívelő előadássorozat nemcsak az egyes szerzők és művek bemutatására vállalkozik, hanem arra is, hogy párbeszédet kezdeményezzen az irodalmi érték, a kanonizáció, a fordítás, a nemzetközi recepció és a kulturális presztízs kérdéseiről. 

Az előadások csütörtöki napokon 17 órakor kezdődnek.
	Dátum
	A kurzus előadásai
	Előadó

	Szeptember 10.
	Díjak és kánonok – Az irodalmi érték intézményei
	Radvánszky Anikó

	Szeptember 17.
	Botrány a Virágzó lányok árnyékában – Proust és a Goncourt-díj (1919)
	Ádám Anikó

	Szeptember 24.
	Rudyard Kipling és az emberarcú imperializmus: A dzsungel könyve és az indiai novellák
	Földváry Kinga

	Október 1.
	Az elfelejtett halhatatlan – Anatole France és a Nobel-díj  (1921) 
	Ádám Anikó

	Október 8.
	Nobel és Oscar - Warrenné és Pygmalion - G. B. Shaw drámái
	Schandl Veronika

	Október 29.
	 Thibault családtól Stockholmig – Roger Martin du Gard Nobel-díja (1937)
	Ádám Anikó

	November 5.
	Lehet a vég vicces?  - Samuel Beckett művei
	Schandl Veronika 

	November 12.
	Ernest Hemingway és a magányos férfiak: A Férfiak nők nélkül novelláitól Az öreg halász és a tengerigt
	Földváry Kinga

	November 19.
	A káosz geometriája és az informatika hajnala – Tom Stoppard Árkádia (1993) című Olivier-díjas drámája
	Reuss Gabriella

	November 26.
	A polgárjogi mozgalom lelkiismerete: Harper Lee: Ne bántsátok a feketerigót!
	Földváry Kinga

	December 3.
	 Az otthontalanság poétikája Agota Kristof életművében.
	Deczki Sarolta

